ಕರ್ತವ್ಯ ಒತ್ತಡ ಸಹಿಸಿಕೊಂಡು ಕೆಲಸ ಮಾಡಿ ಇಲ್ಲವಾದ್ರೆ ನಿಮ್ಮ ದಾರಿ ನೀವು ನೋಡ್ಕೊಳ್ಳಿ: ವೈದ್ಯರಿಗೆ ಸಚಿವ ಸುಧಾಕರ್ ಎಚ್ಚರಿಕೆ..! ಮೈಸೂರು: ಟಿಹೆಚ್ಒ ಡಾ. ನಾಗೇಂದ್ರ ಸಾವಿಗೆ ಕಾರಣ ಎನ್ನಲಾದ ಜಿ.ಪಂ ಸಿಇಒ ಪ್ರಶಾಂತ್ ಮಿಶ್ರಾ ಅವರನ್ನ ಸರ್ಕಾರ ವರ್ಗಾವಣೆ ಮಾಡಿದೆ. ಆದ್ರೆ, ಪಟ್ಟು ಬಿಡದ ಸರ್ಕಾರಿ ವೈದ್ಯರು, ಸಾವಿಗೆ ಕಾರಣರಾದವನ್ನ ವರ್ಗಾವಣೆ ಮಾಡುವುದು ಬೇಡ ಅಮಾನತು ಮಾಡಿ ಎಂದು ಪ್ರತಿಭಟನೆ ಮುಂದುವೆರೆಸಿದ್ದಾರೆ. ವೈದ್ಯರ ಈ ನಡೆಗೆ ವೈದ್ಯಕೀಯ ಸಚಿವ ಸುಧಾಕರ್ ಫುಲ್ ಗರಂ ಆಗಿದ್ದಾರೆ. ಯಾರದೋ ಕುಮ್ಮಕ್ಕಿನಿಂದ ವೈದ್ಯರ ಪ್ರತಿಭಟನೆ ನಡೆಯುತ್ತಿದೆ. ಅವರಿಗೆ ದೇವರು ಸದ್ಭುದ್ಧಿ ಕೊಡಲಿ. ಸರ್ಕಾರಕ್ಕೆ ಕೆಟ್ಟ ಹೆಸರು ತರಲು ಅಮಾಯಕ ವೈದ್ಯರನ್ನ ಬಳಸಿಕೊಳ್ಳಲಾಗ್ತಿದೆ. ವೈದ್ಯರ ತಲೆಕೆಡಸಿ ಪ್ರತಿಭಟನೆ ಮಾಡಿಸಲಾಗ್ತಿದೆ. ಇದು ಯಾರಿಗೂ ಶೋಭೆ ತರುವುದಿಲ್ಲ. ಇನ್ನು ಸರ್ಕಾರ ಯಾರನ್ನೂ ಅಮಾನತು ಮಾಡುವುದಿಲ್ಲ. ನಾನೇ ಕೊವಿಡ್ ಟೆಸ್ಟಿಂಗ್ ಟಾರ್ಗೆಟ್ ಕೊಟ್ಟಿದ್ದೇನೆ. ಕರ್ತವ್ಯದ ಒತ್ತಡ ಸಹಿಸಿಕೊಂಡು ಕೆಲಸ ಮಾಡ್ಬೇಕು. ಆಗುವವರು ಮಾಡಲಿ, ಸಾಧ್ಯವಾಗದವರು ತಮ್ಮ ದಾರಿ ತಾವು ನೋಡಿಕೊಳ್ಳಲಿ ಎಂದು ವೈದ್ಯರಿಗೆ ಸಚಿವರು ಎಚ್ಚರಿಕೆ ಆಗಿದ್ದಾರೆ.